
Mientras Minister Otmar Oduber a reitera cu e no tin monopolio 



AYERA mainta, trahadornan di 
Serlimar a subi caya pa manifesta, 
cu consentimento di Minister Otmar 
Oduber, unda e mandatario a mustra 
cu no tin ningun cambio den recoge- 
mento di sushi. Tur compania lo keda 
haci esaki, y no ta intencion pa crea 
monopolio pa Serlimar. 

E companianan di MetaCorp a dicidi 
tambe pa subi caminda, tumando di- 
reccion di Marriott Resort unda tur 
trahador a atende un reunion gener- 
al. Tur esaki ta haci e situacion ma- 
sha tenso entre Gobierno y MetaCorp. 

Prome Minister Evelyn Wever-Croes: 

Aruba no ta acepta expresion 
y menasanan haci dor di 
Parlamentario di Venezuela 

Gobierno a tuma accion mesora na nivel di Reino 


DEN e siman aki, a tuma nota di 
expresion y menasanan di un Par- 
lamentario di Venezuela. 

Prome Minister Evelyn Wever- 
Croes a expresa cu e expresionnan 
aki di sr. Careño mester wordo con- 
sidera cu hopi seriedad y p’e moti- 
bo aki Gobierno di Aruba a tuma 
accion inmediatamente. 
Expresionnan haci pa sr. Careño ta 
prome, cu Venezuela lo bin pone su 
bandera na Aruba pa yuda salba e 
pais di e gara colonial Hulandes y 
libera Aruba di Hulanda. 

Despues el a menciona cu lo uza 
Aruba y Corsou pa ehercicio mili- 
tar Mericano y por ultimo cu Vene- 
zuela tin tur su misilnan dirigi riba 
tur avion cu lanta di Aruba rumbo 
pa Merca. 

“Mirando e seriedad di e expresi- 
onnan aki, Gobierno di Aruba me- 
sora a tuma accion y a manda un 
nota diplomatico pa autoridadnan 
Venezolano den cual ta expresa 
e disgusto pa cu esaki y ta exigi 
aclaracion di Gobierno di Venezu- 
ela riba e expresion y menasanan 
di sr. Careño”, Prome Minister a 
duna di conoce. 

Prome Minister a confirma cu e ex- 
presionnan aki ta falso y cu Gobi- 
erno di Aruba no ta acepta e expre- 
sionnan aki. 


Aruba ta un pais autonomo y cu 33 
aña di status aparte no mester pa 
ningun pais bin yuda libera nos di 
nada. Siguiente, a confirma tam- 
be cu aki na Aruba no tin ningun 
ehercicio militar Mericano ta sali. 

“Esaki no ta permisibel y no tin 
niun acuerdo riba esaki. E acuerdo 
cu tin ta cu nos pais no ta ser uza 
pa nada militar pa cu e conflicto 
entre Venezuela y Merca. E mena- 
sa pa cu atake riba avionnan cu ta 
lanta for di Aruba pa Merca, ta uno 
hopi serio y a ser poni riba nivel 
mas halto”. 



GOBIERNO DtARU BA 


Gobierno di Aruba a tuma contac- 
to cu Departamento di Minister 
di Relacion Exterior na Hulanda 
mirando cu e situacion aki ta uno 
cu mester ser atendi riba nivel di 
Reino. Representante di Hulanda 
na Den Haag a wordo “ontboden” 
cual ta nifica cu e mester a bin di 
inmediato pa duna cuenta y a de- 
clara cu nan ta distancia nan mes 
di tur e expresionnan haci dor di sr. 
Careño. 

Aruba a para riba cu ta exigi aclara- 
cion tambe na un nivel mas halto 
cu ta cerca e Minister encarga cu 
Relacionnan Exterior di Venezuela 
na unda cu esaki tambe ta confir- 
ma di ta distancia su mes for di e 
exprecionnan aki. 


“Gabinete Wever-Croes ta en- 
fatisa cu e situacion di Vene- 
zuela ta cuasa un efecto hopi 
grandi riba nos pais. Nos re- 
sponsabilidad ta cu nos pueb- 
lo. E prioridad di Gobierno ta 
bienestar di pais Aruba. E tipo 
di expresionnan aki, nos lo no 
acepta bou ningun manera. 
Gobierno ta trata den tur cir- 
cumstancia pa yuda mas tan- 
to posibel, sinembargo di nan 
banda, Venezuela tambe mes- 
ter tene cuenta cu expresion 
y menasanan cu nan ta haci. 
Esaki sigur ta un motibo pa 
kico Aruba mester mantene e 
frontera cu Venezuela cera”, 
Prome Minister a duna di conoce. 

Gabinete Wever Croes 
a marca historia politico 
den Reino Hulandes 



Pa: Victor (Toko) Winklaar 


DIAHUEBS mainta 12 di september di 2019, lo bay den 
historia di nos pais, como un dia historico, un dia sin igual, 
caminda historia politico di nos pais, a ricibi su stempel di 
payaso, ya cu otro forma no por caba di analisa e situacion 
cu a presenta. 

Pa prome bes tanto na Aruba pero tambe den Reino 
Hulandes, un Gobierno pa medio di un accion di un 
Minister, a dicidi di tene un accion di protesta contra su 
mes y na mes momento a laga traha un manifesto cu a bay 
como propaganda den algun medio di comunicacion, cual 
manifesto no ta un manifesto, ya cu esun cu a organisa e 
accion aki, t’e propio Gobierno. 

Serlimar ayera mainta tempran a sorprende hopi hende den 
comunidad ora cu pueblo a tuma no di e publicacion di un 
manifesto cu tabata dirigi na NINGUN hende, ya cu e unico 
responsabel p’e compania di Serlimar, t’e propio Gabinete 
Wever Croes, esta Gobierno. 

Esey caba a lanta henter un situacion un tiki conflictivo, 
caminda Gobierno cu placa di pueblo, ya cu placa for di 
presupuesto di Serlimar ta placa di pueblo, pa manifesta un 
accion cu aparantemente ta dirigi na un compania priva pa 
loke ta recogemento di sushi. 

Serlimar cu tin problema cu fondonan financiero caminda 
hasta e pone cu Minister Otmar Oduber a dicidi di lo impone 
su vision riba henter comunidad cu tur hende tin cu paga pa 
recogemento di sushi, lo a mira cu ta necesario pa usa e 
fondonan schaars aki, pa haci propaganda den medionan di 
comunicacion, cu realmente no ta sirbi ningun proposito. 

Mas lat cerca di 9’or di mainta, trucknan di Serlimar a bin 
stacionadilantidiedificiodiParlamentoydiGobiemo,despues 
dilanti di oficina di Gobemador, pitando haciendo desorden, 
blokiando trafico formalmente, pero ningun hende tabata na 
altura di con e accion aki y kico lo kier logra cu e accion aki. 
Parlamento no ta meti den negoshi di piki sushi, oficina 
di Gobernador tampoco y ta solamente Gobierno t’esun 
encarga cu Serlimar y eynan ta caminda e sorpresa grandi ta, 
esta c’un Minister di propio Gabinete Wever Croes, a dicidi 
di organisa un manifestacion contra su propio Gobierno, ya 
cu no por mira esaki di otro forma. 


Na mes momento ta lanta pregunta cu den un periodo 
caminda CFT y Hulanda ta preocupa pa aumento di gasto 
di Gabinete Wever Croes, ta bira saca placa pa un actividad 
di protesta sin sentido, placa pa pone propaganda den 
medionan di comunicacion, mientras cu ningun hende sa 
unda Serlimar y su Minister encarga kier yega cu e accion 
aki. 

Tur decision cu mester wordo tuma pa loke ta regarda 
Serlimar, ta competencia directo di Minister Otmar Oduber 
y su partido POR cu dos asiento den Parlamento, ta forma e 
coalicion necesario p’e por sigui den e cargo aki di Minister. 

Pues tur loke Minister Oduber of Gabinete actual kier haya, 
nan por logra esaki ya cu nan tin mayoria den Parlamento 
y pa tal motibo ta lanta e pregunta ta dicon a organisa un 
manifestacion asina ridiculo, un manifestacion sin sentido, 
un manifestacion cu claramente tabatin un accion contra di 
un compania di sector priva. 

Gabinete Wever Croes ta confrontando problemanan serio 
den su periodo di gobernacion caminda mas y mas ta 
saliendo na claridad, cu pueblo di Aruba no tin un Gobiemo 
cu ta traha na su interes, pero un Gobierno cu ta sinta pa 
acomoda sponsoman, pa comoda tur cu a sostene e partido, 
mientras cu pa pueblo tur loke a ser haci, ta medida tras di 
medida. 

E accion aki nunca antes a yega di tuma lugar, caminda 
un Gobierno pa medio di un Minister, ta organisa un 
manifestacion pa motibo di diferencia di opinion cu doño 
di un compania priva y ta permiti mal uso di trahadornan 
den servicio di Serlimar, pa participa na un accion cu no tin 
base legal y cu no tin nificacion ni balor. 

A gasta placa na promocion di e accion aki, a perhudica 
negoshi y trahadoman yega nan destino na ora pa traha, un 
accion sin pia ni cabes, un accion ridiculo. 

Mas y mas Gabinete Wever Croes ta demostrando y 
confirmando cu interes di pueblo no ta bin na prome lugar, 
solamente interes di sponsornan, di famia di mandatarionan, 
amigonan di Gobierno, ta na prome lugar y esey lo no bay 
cambia. 

Accidente cu hopi daño material riba 
crusada Weststraat cu Prof. Lorentzstraat 


DIARANSON at 

ardi den careda 
di 6:30 ta sosode un 
accidente riba e cru- 
sada di Weststraat 
cu Prof. Lorentz- 
straat, unda tur bi- 
aha tin accidente. 

E accidente aki tin 
basta daño material. 
Nos por bisa, unda 
falta di no duna pref- 
erencia a hunga un 
rol, manera den tur 
caso anterior tambe. 
Nificando cu chofer- 
nan no ta pone aten- 
cion ora di aserca un 
cruzada. 

Segun nos a compro- 
nde e pick up Chev- 
rolet SlO bayendo 
pariba o sea direc- 
cion Piet, ta haye 
confronta cu Nissan 
March. 

E Nissan March lo 
a subi e crusada sin 
pone atencion cu e 
S10 ta yegando. Aki 
ta unda e Chevrolet 
S10 a dal e Nissan 
March mande con- 
tra e muraya di un 
cas situa riba e cru- 
sada.Dama na stuur 
di e Nissan March 
a resulta levemente 
herida, y tabata sin- 
ti dolor na su nek y 
tambe lomba. 

Takelwagen lo mes- 
ter presenta pa move 
e autonan. 




Tañeven afvalstoffenheffing en afvaiophaalvergoeding t/o orparticuliere huishoudens 
Voor het bepalen van de hoogte van de tarieven voorde afvalstoffenheffing en voor de 
ophaalvergoeding toegespitst op particuliere huishoudens, is primair aansluiting gezocht 
bij de internationale normen voor kostenomslag voor het ophalen en beheren van afval 
welk tussen de 1 en 1,5%, zoals door de Wereldbank wordt gehanteerd 1 , van het 
gemlddelde inkomen in een land ligt. Meer dan de helft van de bevolking heeft een 
inkomen van ongeveer Afl. 2.500,- per maand. Hierdoor is gekozen voor een bedrag van 
Afl. 25,- per maand en per particulier huishouden, zljnde een tarief voor de 
afvalstoffenheffing en de ophaalvergoeding samen. Voor de particuliere huishoudens 
wordt voorgesteld de afvalstoffenheffing op Afl. 17,50 per maand en de 
ophaalvergoeding, indien van de ophaaldiensten van het Bedrijf gebruik wordtgemaakt, 
op Afl. 7,50 per maand vast te stellen. 


Ten aanzien van degene die uitsluitend een AOV-uitkering ontvangen wordt het 
volgende voorgesteld. In overleg met de stakehoiders isovereengekomen dat hettarief 
van de afvalophaalvergoeding op Afl. 7,50 per maand, indien de ophaaldiensten van het 
Bedrljf worden afgenomen, en het tarief voor de afvalstoffenheffing op Afl. 2,50 wordt 
voorgesteld. Tezamen bedraagt het tarief van degenen die uitsluitend AOV-uitkering 
ontvangen en die de diensten van het Bedrijf afnemen per maand Afl. 10,-. De reden 
hiervoor is dat deze personen een inkomen hebben dat minderdan het minimumloon is. 
Niettemin produceren zij afval waardoorzij aan het beheerzullen moeten bijdragen. 


E1HIIHIRESIDENCULIH KEDA AIMGl 25.- 

Guarda nos Costa 
ningun momento a 
stroba personanan 
di biaha pa Hulanda 



HULANDA ta aplica e “dubbel model” unda cu un per- 
sona cu ta bin di un pais unda e por a pidi asilo, no tin 
e libertad pa biaha pa otro pais pa bay pidi asilo eynan. 
Den fin di siman, un famia Venezolano a dicidi di cum- 
pra nan ticket pa biaha pa Hulanda cu e meta aki. 
Cierto medio di comunicacion a publica cu Guarda nos 
Costa lo a stroba nan di biaha y aki ta caminda Min- 
ister Andin Bikker a aclaria cu ningun momento esaki 
tabata e caso. 

Hulanda su frontera ta parti di Union Europeo y e pro- 
cedura ta, cu ta screen e personanan cu ta biaha ora 
nan check-in. 


Ta verifica cu Koninklijke Marechaussee y VNO cu si 
e personanan aki biaha pa Hulanda nan lo wordo per- 
miti pa drenta e pais of lo wordo manda bek. 

Den e caso aki mesora a haya e indicacion cu nan lo no 
ni wordo permiti pa subi avion di e aerolinea, pasobra 
nan lo haya un boet si e personan aki yega Hulanda y 
resulta cu mester manda nan bek Aruba. 

Cu e splicacion aki Minister Andin Bikker a aclaria du- 
rante conferencia di prensa cu ningun momento Guar- 
da nos Costa t’esun cu a purba stroba e personanan aki 
di biaha pa Hulanda. 

DIARANZON atardi Minister di Turismo 
sr. Dangui Oduber tabata presente n’e edificio 
di ex Aqua Condominiums caminda e manda- 
tario a haya un presentacion di e proyecto di 
Radisson Blu. Despues e mandatario a firma 
un carta di compromiso den nomber di Gobier- 
no conhunto cu Beachside Development Com- 
pany y Radisson Hotels International. 

E proyecto hotelero aki a cuminsa na aña 
2007 y a encontra hopi dificultad na caminda 
y a keda para pa añas. Danki n’e confianza 
den nos economia y Gobierno Wever Croes, sr. 
Venancio Gonzalez a cumpra e propiedad aki. 
Despues di esaki na aña 2018 e inversionista 
a acerca Radisson Hotels International cu e 
idea pa desaroya y converti e proyecto aki den 
un Radisson Blu Hotel. 

Radisson Blu Hotel ta un proyecto grandi cu 
un inversion di mas o menos 80 miyon dolar 
cual lo tin un impacto sumamente positivo pa 
Aruba su economia. 

E desaroyador a haci un compromiso cu Gobi- 
erno cu ora e proyecto finalisa nan lo emplea 
mas tanto yiunan di tera den nan servicio. 

E hotel lo bay contene 208 kamber hopi luhoso 
pa atrae e turistanan cu tin un “spending ca- 
pacity” hopi halto. Radisson ta premira cu pa 
por duna un servicio di alta calidad, e hotel lo 
mester 190 empleado den servicio. 



60 MESTER Df WASTE BUCKET REStDENCIAL 
OF COMERCIAL? 


20 yrd 
Sfg Sucfcat 


15 yra 

70 vrd 

Minister Dangui Oduber: 

Radisson Blu Hotel lo tin un 
inversion di 80 miyon dolar 




Minister Dangui Oduber a expresa cu e ta contento cu Aruba su indu- 
stria turistico ta keda destaca y mantene su mes den e top 5 paisnan 
mas bishita den Caribe. Pesey ta importante pa keda inverti den e indu- 
stria aki p’e crecemento continuo ta uno sostenibel. 

Aruba ta keda un perla den Caribe, nos turismo ta keda nos unico pilar 
y driver economico y pesey nos tur mester percura pa nos mantene nos 
calidad y nivel di servicio. 

Enbez cu nos purba cuestiona y critica nos turismo nos mester yuda 
fortalece. 

Aki a ser demostra cuanto confianza inversionistanan tin den Gabinete 
Wever Croes y Minister Dangui Oduber pa inverti den un tremendo 
proyecto y tambe convence Radisson Blu habri su prome propiedad na 
Aruba. 

E cadena aki ta fit den vision y maneho di Minister Dangui Oduber 
kende ta boga pa turistanan di calidad y tambe proyectonan di calidad 
manera esaki. Pabien Aruba. 

Marlon Croes Director di DOW: 


DOW y DIP a forma 
aliansa pa combati 
construccionnan illegal 



Director di DOW, Marlon Croes den 
presencia di Haime Croes di DIP, a trata 
e tema di construccion ilegal. Marlon 
Croes a splica cu tin tres tipo di ‘illega- 
le bouw’ pa cual ta visualisa y controla 
diferente caminda rond Aruba cu con- 
troladornan di DIP y DOW p’asina tuma 
e medidanan necesario. 

Importante pa tene cuenta cu lo siguiente: Ta 
depende e indole di e construccion di e lugar 
manera si ta trata di; mal uzo di e tereno, Mal 
uzo di propiedad di Gobierno of si a traha/ 
construi algo ilegal mes. 

Den e caso aki, diaranson mainta e depar- 
tamentonan aki a bay atende cu un caso na 
Eagle Beach unda cu un persona cu ta huur 
un kiosko di Gobierno a haci construccion/ 
ahustacion riba dje sin permiso di e doño di e 
facilidad aki cu ta DIP. 

Ademas di no tin permiso di construccion, el 
a wordo aangeschreven y duna dos siman p’e 
por haci e trabou di purba legalisa esaki y 
combersa cu Gobierno (cual e no a haci uzo di 
dje) como tal DIP y DOW ta atende cu esnan 
encarga pa pone e situacion na ordo. 

E trabounan aki pa locual ta construccion ile- 
gal y mal uzo di propiedad di Gobierno ta bay 
keda continua den bon cooperacion cu e de- 
partamentonan pa percura cu ta sigui un liña 
corecto, segun splicacion di Marlon Croes. 


Aparatonan di Radar a yega 

Pa yuda Aruba cu seguridad 
di su fronteranan 



Minister Andin Bikker a comparti e bon noticia durante conferen- 
cia di prensa di Gobierno cu e aparatonan di Radar a yega Aruba 
y despues di inklaring, nan lo bay over na instalacion. 

Pa Ministerio di Husticia esaki ta un otro logro na bienestar di se- 
guridad di pais Aruba. Proximamente e expertonan di e compania 
Sea Hawk di Noruega, cu t’e fabricante di aparatonan di e radar, 
lo bin Aruba pa cuminsa haci e preparacion pa instalacion. 

Accidente riba rotonde cu ta bay pa Hospital 



DIARANSON 

anochi pa mas o 
menos 8:25 Polis 
a bay n’e rotonde 
cu ta bay pa Hos- 
pital. Eynan a sos- 
ode un accidente di 
trafico. 

Na yegada di Polis 
como ambulance, 
nan a bin topa cu 
un Kia Rio y un 
Hyundai ilO, am- 
bos tabatin daño 
material. 

N’e sitio nos a com- 
pronde cu e Kia Rio 
tabata riba e ro- 
tonde y e Hyundai 
ilO a subi e rotonde 
di panort dal con- 
tra nan. 

Den e Kia Rio taba- 
tin dos dama cu a 
resulta levemente 
herida. Paramedi- 
conan cu a yega e si- 
tio a controla esnan 
herida n’e sitio mes. 



Hierbij zij opgemerkt dat het niet de bedoefing i$ om Serlim ar als enige te belasten met 
"het beheer van afvar op dezelfde wijze als bedoeld mel de definitie van “beheer van 
afvalstoffen" zoals opgenomen in Wet volkshuisvesting. ruimtelijke ordensng en 
mifieubeheer BES. Naar aanleiding van dif advies is de omschf'jving van de terrn 
'beheer van afval' (zie het voorgestelde artikel l t onderdeel A) aangepast waardoor 
het nu als volgtluidf: 

beheer van afval : a. beheren en exploiteren van slortplaatsen, waaronder een 
stortplaats voor gevaarli f ke afvalstoffen of een sanitaire 
stortplaats, 

b. beheren err expbiteren van een of meer kleine, gesloten 
verbrandingsovens voor het verbranden van medisch 
afval, slibofkadavers, 

c. beheren en expbiteren van een pfant waar afval, die 
beslemd is om te verbranden in een grote, gesloten 
verbrandtngsoven, in ontvangst wordt genomen, of 

d. zorg voor de reiniging van openbare ruimlen. 

Onder deze omschrijving wordi geen “nuttige loepassing M verstaan, waardoor niet 
wordt voorgesteld om dat exclusief aan Serlimar toe te bedelen. Het Is mij overigens 
niet duidelijk wat de Raad onder een 'afvalverwerkingsinstalfaties 1 ' verslaat. Echter, 
indien bij een afvalverwerklngsinstallatie werkzaamheden worden verrichl die niet 
onder deze omschrfving vallen, dan kunnen die activiteiten worden uitgevoerd. Dte 
werkzaamheden valien tmmers niet onder de definitie van 'beheer van afvaf verslaan 
en er wordt hter niet voorgesteld om die exclusief aan Serlimar toe le bedelen, 

Gobierno a honra sr. Gerrith Griffith cu un reconocimento pa su añanan di servicio 

DecEica den sector hotelero como GM 
di Divi Aruba Phoenix Beach Resort 


SIMAN PASA a tuma 
lugar e despedida di 
sr. Gerrith Griffith 
como General Man- 
ager di Divi Aruba 
Phoenix Beach Re- 
sort. 

Sr. Gerrit Griffith ta 
un persona cu di for- 
ma indiscutibel ta 
lagando atras un le- 
gado di 43 aña, unda 
cu tur persona cu 
por a crusa caminda 
cu ne, por bisa di tin 
un memoria agrada- 
bel di su persona. 
Mundo di turismo no 
ta algo facil, mas ai- 
nda ora cu nos tur ta 
depende di dje. E ta 
un responsabilidad 
enorme cu mester 
carga cada dia cu pa- 
senshi y hopi dedi- 
cacion. E atencion 
caluroso cu ta carac- 
terisa Aruba como 
producto, a ser bon 
representa durante 
e ultimo 43 añanan 
aki den su persona. 
P’e motibo aki, Gobi- 
erno di Aruba a invita 
sr. Griffith pa ricibi 
un reconocimento di 
parti di Gobierno ca- 
minda a tuma e opor- 
tunidad di gradici sr. 
Griffith pa tur loke el 
a bin ta haci pa pais 
Aruba. 


“Palabranan di gradicimento 
no ta suficiente pa dirigi y ex- 
presa na Griffith, sinembargo 
e ta mas cu mereci, pa den 
nomber di no solamente Gobi- 
erno, sino di henter pueblo di 
Aruba pa gradici Sr. Griffith 
pa a duna un bon ehempel. Nos 
ta spera cu sr. Griffith gosa di 
e retiro bon mereci, y aunke 
ya caba bo a duna Aruba mas 
di loke nos por a pidi, nos kier 
dunabo danki pa sigui duna 
Aruba un parti di bo curason.” 

Drs. Mervin Wyatt-Ras: 

E acusacion di maltrato di sra. dirigi riba 
Luigi Bergen ta uno serio cu mester adaracion 



Parlamentario Mervin Wyatt-Ras a 
tuma nota den prensa di declaracion 
di señora di Luigi Bergen encuanto 
maltrato di su yiu dor di sr. Bergen y 
ta haya esaki un asunto serio. 
Dialuna cu a pasa dia 9 di september 
Parlamento a reuni pa aprobacion di 
credencialnan di sr. Luigi Bergen di 
MEP p’e por drenta Parlamento. 
Sinembargo por a tuma nota di de- 
claracion di su señora a haci un de- 
nuncia contra di su esposo pa violen- 
cia domestico. Alavez a ser publica 
un verbaal di juli 2019 y referencia 
di dokter di cas pa psichiatra di su 
yiu kende lo tin problemanan psychi- 
social dor di violencia di su tata. 
Esaki a ocasiona reaccion di un can- 
tidad di ciudadano riba medionan 
social tambe serca Wyatt-Ras y frac- 
cion di AVP. 

Con por ta cu un partido manera 
MEP cu ta pretende di tin integridad 
asina halto riba agenda ta di acuer- 
do? Unda e partido ta cu a base di 
maltrato y morto di 2 mucha a bisa 
cu tin crisis social y a introduci un 
plan di crisis conhuntamente cu un 
suma cuantioso di 18.7 % pa 2019 y 
un suma semehante pa 2020 pa at- 
ende cu esaki? 

Unda Evelyn Wever-Croes a keda pa 
opina encuanto esaki? 


Unda Glenbert Croes a keda? Unda 
miembro di coalicion Andin Bikker a 
keda? 

Ta hopi recien cu miembro di Parla- 
mento Sue Ann Ras di a retira di e 
mesun partido pa motibo cu el a wak 
Netflix durante reunion den Eerste 
Kamer y e mes a haya cu esey no ta 
un conducta cu ta bon y a dicidi di 
retira. 

Por corda alabez con MEP a cambia 
slot di porta y a saca sra. Wyatt-Ras 
mes y sra. Lopez-Tromp fo’i partido 
djis pa un votacion riba un ley cu 
Wyatt-Ras te dia di awe ta orguyoso 
cu el a vota p’e. Esaki t’e “Versober- 
ingswet” cual a kita un cantidad di 
beneficio di politiconan. Aki mesora 
a yama partijraad y saca Wyatt-Ras 
y Lopez-Tromp afor y awe unda e 
mesun Marisol Lopez-Tromp kende 


ta cu nan den coalicion ta para den e 
asunto aki? 

Fraccion di AVP (taba)tin violencia 
domestico, abuso y maltrato, especial 
di mucha y hoben na pecho y semper 
a para pa nan derecho. 

Pero ta obvio cu MEP y su coalicion 
atrobe ta muisstil mescos cu e canti- 
dad di casonan di abuso cu a sosode 
den ultimo tempo unda e Minister 
di Asunto Social Glenbert Croes ta 
sconde. Cu ki cara Gobierno ta bin 
defende crisisplan den Parlamento 
si nan no por atende na un forma 
transparente cu nan mes un abuso y 
maltrato. Cu ki cara Gobierno lo de- 
fende integridad? 

Wyatt-Ras ta spera cu ta bin clari- 
dad den e acusacionnan aki pa sal- 
vaguardia e respet cu mester tin pa 
Parlamento y su parlamentarionan. 

AveenoSkin Relief Lotion 
24H 975ml 


Gwoon Toilet Papier 
3 Laags 16st 


*Offer is valid from 13 -19 September 2019 and while supply lasts 


THANKS FOR SHOPPING LOCAL. 

Haime Croes Director DIP ta reacciona den caso di e 

tereno na Alto Vista 

'DIP ni Gobierno actual a kita 
tereno for di ningun hende, e ta 
kita caba desde 2016 7 



LOCUAL a sali den prensa reci- 
entemente di cu DIP lo a kita tere- 
no for di un famia, no ta berdad. 
E Gobierno aki no a kita ningun 
tereno for di ningun hende”, esa- 
ki tabata declaracion di Director 
di DIP sr. Haime Croes diaranson 
mainta den rueda di prensa. 

Haime Croes a splica cu e tereno huur- 
grond en cuestion di sr. Giel a wordo 
kita na 2016 dor di ex Minister Benny 
Sevinger. Ora cu a kita e tereno a man- 
da un carta pa sr. Giel, indicando cu a 
kita e tereno, e carta aki tabata firma 
p’e Director di DIP e tempo ey. Esaki 
ta nifica cu desde 2016 no ta permiti 
tin actividad riba e tereno. 

Huurgrond ta tereno di Gobierno cual 
Gobierno por kita esaki a base di prio- 
ridadnan cu tin. Banda di esaki ta im- 
porante p’e persona cu tin esaki cumpli 
cu e condicionnan. Un huurgrond may- 
oria bes ta traha pa landbouw of vee- 
teeld, Haime Croes a splica. 

Ta importante pa trece pa dilanti cu 
Gobierno tin un maneho cual ta indica 
claramente cu ta traha na bienestar 
di pueblo, pues tur hende mester por 
hiba un bida trankil. 


E tereno aki porcierto ta den ‘groen- 
gebied’ desde 2009 caba, cual ta in- 
dica cu no mag di tin construccion, 
pasobra e ta proteha. Pues conside- 
rando esaki tambe ta otro punto cu 
ta ilustra cu no mag di tin nada n’e 
localidad. 

Haime Croes ta sigui splica di e dife- 
rente intentonan pa yega na para e 
operacionnan riba e tereno, na luna 
di mei, Haime Croes como Direc- 
tor na DIP a splica cu e ta ricibi un 
yamada informando cu yen di truck 
ta bayendo e tereno y cu bisiñanan 
ta cuestionando locual ta tuma lugar. 

Polis a presenta n’e sitio y a para e 
personanan y bias nan cu e tereno no 
ta di nan y nan no tin mag di t’eynan. 
Pa motibo cu e personanan no kier a 
tende, e situacion a bay mas leu y a 
yama nan na oficina di DIP. 

Director a percura pa bias nan un 
bes mas cu e tereno ta di natuur y cu 
e tereno a wordo kita for di nan algun 
aña prome (2016) y pues cu e tereno 
cu tin n’e sitio ta publico y cu esaki ta 
un pasada p’esnan den e besindario. 
N’e ocasion a bolbe mustra nan cu 
mester cumpli cu ley. Ademas a bias 
nan cu ta dispuesto pa yuda nan cu 
un tereno di huur pa haci landbouw. 

Na augustus yamada ta bolbe drenta 
bisando cu e ta bira cada bes mas pio, 
pa cual DIP a manda dos carta p’e 
famia, uno dia 13 di augustus y otro 
dia 22 di augustus. 



Den e di dos carta, en conexion cu e 
carta di 13 di augustus, DIP a informa 
lo siguiente: 

‘Pa medio di e carta aki, DIP ta pidi 
boso confirmacion por escrito cu boso 
ta bay di acuerdo pa des-aloha e tere- 
no encuestion. Den e periodo cu DIP 
a otorga pa haci esaki, esta dos luna. 
Pues ultimamente pa 13 di october, e 
tereno mester ta completamente des- 
aloha. Den caso cu no haya confirmaci- 
on por escrito dentro di un siman cu ta 
bay di acuerdo cu esaki, DIP lo instrui 
DOW pa des-aloha e tereno. 

Pa medio di e carta aki tambe DIP ta 
participa cu e hekinan poni riba e te- 
reno en cuestion lo wordo remove dor 
di DOW.’ 

Di e forma aki Haime Croes a mustra 
cu e famia tabata na altura cu e tereno 
aki ta uno publico y tambe di e paso- 
nan di Gobierno. Pa cual ta haya stra- 
ño cu a duna entrevista sin presenta e 
cartanan di DIP den cual ta para bon 
cla, con e situacion realmente ta hinca 
den otro. 

Pa conclui Haime Croes a bisa cu ain- 
da e famia tin e opcion di presenta na 
DIP pa papia y wak si nan kier yega 
na huurgrond pa landbouw cu e condi- 
cionnan cu DIP tin. Pasobra e Gobier- 
no aki ta di tur hende, pero tambe tin 
regla cu tin cu mantene na dje. 

Minister Dangui Oduber a ricibi 
bishita di Mental Health Caribbean 


AYERA Minister di Turismo, Salud Publico 
y Deporte a determina y finalisa su vision y 
mision riba e tereno di salud mental y adic- 
cion. 

Cumpliendo cu e programma di gobernacion 
caminda e focus ta riba un maneho integral 
di psikiatria y adiccion, reconociendo adic- 
cion como un malesa mental, ta bay traha 
mas “outreached” caminda e cuido ta yega 
serca esnan cu mester di e cuido aki y te- 
niendo na cuenta e necesidad di e cliente. 

Otro pilar importante ta pa pone mas aten- 
cion riba prevencion caminda ta preveni cri- 
sis y complicacion di malesa mental. 
Adictonan lo haña e atencion na un manera 
integral caminda e profesional ta yega cerca 
e adicto ambulante pa ofrece e cuido nece- 
sario. A1 final e meta principal ta pa eleva e 
calidad di bida di esnan cu ta sufri di male- 
sa mental. 

Den e trayectorio aki despues di a haci un 
quickscan caminda puntonan di atencion a 
bin padilanti Mental Health Caribbean a 
sostene Ministerio especialmente compar- 
tiendo nan experiencia n’e islanan BES. 

E siguiente paso ta pa manifesta e vision 
aki pa tur stakeholders y den e cuadro aki 
bin cu diferente accion pa logra e vision aki. 





Integridad 

' TA 


Ora un persona su actitud ta cuadra cu loke e ta bisa. 

Ora un persona no ta tuma algo cu eroneamente bo ta dun'e 
(por ehempel na cahero bo ta haya placa dimas bek y bo ta 
informe di biaha di su fout). 

Un persona cu ta cumpli cu palabracion haci. 

Si un persona ta duda cu algo ta corecto, e ta disidi pa discuti 
esaki cu un otro persona prome cu e tuma un decision. 

Mantene confidencial informacion risibi di otro persona den 
confiansa. 

Nenga di ricibi pago di cliente bou di mesa, pa ehecuta bo 
tareanan como funcionario publico. 

Ora un miembro di un Hunta di Comisario ta evita conflicto 
di interes. 

Ora como lider bo ta transparente den bo proceso di tuma 
decision y bo ta actua conforme norma y balornan valido 
den comunidad. 

Ora como sirbido publico bo ta humilde. 

Tio^ ta cnaa, 'IritecytidaclL 

Minister Oduber na Serlimar: 

"Hunto nos mester resolve un problema nacional di desperd cio 

Union ta crea forsa 



DIAHUEBS mainta, Minister Otmar Oduber a ricibi e 
manifiesto di Serlimar dunando respet n’e grupo di traha- 
dornan y e trabou enorme cu e compania a bin ta haci. 
Observadornan a califica tur esaki como un show monta p’e 
propio mandatario, kende hasta a prepara e manifestacion 
di ayera mainta. 

Manera el a declara, na varios ocasion durante e ultimo 
dos añanan como e mandatario encarga, a splica e vision di 
Gobierno pa loke ta Serlimar. 

‘Awe’ cu esfuerso di cada un empleado por mira cu Serlimar 
sigur tin un motibo di existencia y Gobierno ta garantisa 
na Serlimar tambe e existencia pa futuro como e compania 
nacional pa recoge y maneha desperdicio na Aruba. 

Nos ta na un momento di cambio, cambio semper ta bin cu 
resistencia. Pa mas cu 70 aña no tabatin interes di kico ta 
pasa cu sushi, sinembargo awe algo cu tur hende tabata 
desprecia (cual t’e sushi) awe ta motibo di discusion. 

Pesey awe como Gobierno cu ta comprometi cu Serlimar por 
mira cu ta percura pa tin ekipo nobo, material y teniendo 
cuenta cu cada tata y mama di e compania. Pesey a percura 
p’e ley cu ta na Parlamento actualmente caminda pa prome 
biaha despues di 14 aña como Sui Generis, ta bay duna Ser- 
limar e oportunidad pa para riba su propio pia. 

Pa no mester depende mas di cua Gobierno ta na turno, pa 
mira con e compania ta wordo maneha of haya su beneficio- 
nan. 

Serlimar como Sui Generis tin un tarea cu Gobierno a en- 
carga cu un tarea cu Gobierno tin cu eherce pa limpiesa di 
Aruba, maneho di desperdicio y pa recogemento di desper- 
dicio rond Aruba. Tur hende mester compronde cu aworaki 
no ta cuestion di Serlimar, ni di un otro compania priva y 
tampoco di e Minister cu ta na mando. 



Aworaki ta cuestion di cu mester tin un maneho nacional 
pa atende cu desperdicio, pasobra sino NOS TUR esta com- 
pania priva, Serlimar, Gobierno y tur ciudadano, lo t’esnan 
cu ta bay sufri di e desaster di Parkietenbos. 

Minister Oduber a splica cu cada reunion cu tabatin cu em- 
pleadonan di Serlimar, por a mira cu cada biaha a percura 
pa cumpli cu palabracionnan haci. Awe a base di e compro- 
misonan aki, a pidi comprension y duna seguransa na cada 
empleado, cu Gobierno lo keda para tras di Serlimar cu e 
ley cu tin na Parlamento. 

Importante a acentua ta, cu e ley no ta pa crea monopolio, e 
no ta un ley cu ta bisa cu Serlimar so lo bay haci un trabou. 

E ta un ley cu ta bisa cu NOS mester bay atende cu maneho 
di desperdicio, dunando e respet na cada compania segun 
nan tarea. 

Serlimar ta nos compania nacional, Serlimar ta keda nos 
compania nacional cu e tremendo tarea cu ta haciendo. 

Tur hende na Aruba mester realisa cu aki no ta trata di 
un decision individual, e ta trata di un plan cu Gobierno 
hunto cu tur instancia durante 1 pa 2 aña a hinca den otro 
pa atende cu un problema grandi cu nos tin cual ta di des- 
perdicio. 

Nos sa cu e situacion na Parkietenbos ta inhumano y mes- 
cos cu esnan cu a traha eynan, e becindario tambe a sufri 
pa hopi aña, cu malesanan cronico p’esnan mas cerca. 
Pesey mester percura pa tin un plan pa defende e salubri- 
dad y higiena di henter comunidad. 

Ta spera cu den forma unanime dentro di poco lo por wordo 
aproba demostrando nan sosten e ora ey tambe n’e compa- 
nia nacional. Y Serlimar su existencia ta wordo manteni pa 
para riba nan propio pia pa futuro. 

Minister Otmar Oduber ta reitera 

Ley di Serlimar cu ta na Parlamento na ningun 
momento ta papia di kita derecho di companianan 



£ 


PA hopi aña companianan a recoge sushi y tira es- 
aki na dump, creando e problema cu tin na dump. 
Ta normal ora cu ta bin cu cambio cu esaki ta bin 
cu resistencia, cual t’e caso aworaki dor di diferente 
grupo. Pero hopi biaha e resistencia aki ta bin pa 
motibo cu hopi hende no ta lesa suficiente of no ta 
wak e informacion corecto prome cu duna comen- 
tario, asina Minister Otmar Oduber a duna di con- 
oce. 

Un di e ponenencianan falso ta: Cu e ley nobo di 
Serlimar cu ta na Parlamento lo crea monopolio, 
cual absolutamente no t’e caso. E ley ta specifica 
ki 4 tarea ta mara na Serlimar y riba cua tereno ta 
habri pa otro companianan continua cu ne. 

Pues tur compania cu ta reciclando plastic, carton 
y esnan cu ta reciclando y creando bio-diesel for di 
azeta bieu, tur compania existente den operacion ta 
keda wordo permiti pa eherce e tareanan aki. 

Locual Serlimar ta regla den e ley ta encera e tar- 
eanan como compania nacional pa maneha e des- 
perdicio despues cu recoge esaki. 

E ley na ningun momento ta papia cu ta kita derecho 
di companianan. 

A1 contrario, e ley ta acalaria esun bieu permitien- 
do pa otro compania recoge sushi, cual no tabata 
permiti den e ley anterior. 



Ademas den e ley anterior cu a bin na vigor na 
(2005), tabata duna Serlimar e derecho unico pa 
recoge sushi di cas y pa loke ta comercial, tabata 
permiti e companianan cu tabata haci’e e tempo ey 
pa sigui hacie. 

Sinembargo den transcurso di añanan Serlimar 
no por a brinda e servicio na comunidad cu tabata 
wordo desea, consecuentemente companianana cu 
tabata haci e parti comercial a amplia y a cuminsa 
haci residencial tambe. P’e motibo ey a percura p’e 
cambionan necesario wordo haci cu awor si ta per- 
miti pa un compania priva tambe por recoge sushi 
di cas. 

E tarifa di recoge desperdicio ta 7,50 y e tarifa pa 
maneha desperdicio ta 17,50 cual ta suma na 25 
florin total como cobransa di Serlimar. 

Importante pa comunidad realisa cu e tarea di Ser- 
limar ta extende mucho mas cu e dos componen- 
tenan aki y ta enera recogemento di bestia morto 
for di riba caya, matanan cu mester wordo corta, 
mantencion di Aruba limpi en general entre otro. 

Pa conclui, tur compania cu kier contribui na bien- 
estar di Aruba mester por contribui cu e ‘fair share’ 
pa hunto por logra cera dump Parkietenbos y crea 
un sanitary landfill y atende cu nos desperdicio den 
forma hopi mas responsabel di loke ta aworaki, se- 
gun Minister Otmar Oduber. 

Minister Otmar Oduber 

Gobierno ta 
reconfirma cu 
ningun momento 
lo subi tarif a pa r 
recoge sushi 
cu 210 florin 

Tarifa ta keda 
25 florin pa luna! 



CONSIDERANDO e gran cantidad di informa- 
cion incorecto cu tin pa loke ta tarifa di recogemento 
y maneho di desperdicio, Gobierno ta emiti e siguiente 
informacion pa clarifica esaki. 

Den e ley di Serlimar cu ta na Parlamento, no tin nin- 
gun aumento di prijs pa ningun ciudadano. E prijs di 
25 florin t’e mesun prijs cu a yega na acuerdo a base di 
diferente dialogo cu sindicatonan, pensionadonan, Par- 
lamento y Gobierno. 

E prijs ta keda 25 florin y no tin ningun aumento di 210 
florin riba e prijs aki y tampoco lo tin rebaho di e suma 
y ta mantene e tarifa social p’esnan di menos recurso. 
Ademas e tarifa ta fiha den e ley, cual Gobierno ta rati- 
fica.Locual cu e ley bieu y e ley nobo cu ta na Parla- 
mento aworaki ta papia di dje ta di e hecho cu Serlimar 
ta cobra dos componente cu ta suma e 25 florin. 

Un di e componentenan aki ta pa recoge e sushi y e otro 
componente ta p’e maneho di e sushi. E ta 17.50 florin 
p’e maneho di sushi y 7,50 florin p’e recogemento di su- 
shi, pues 17,50 + 7,50 = 25. 


Un otro ponencia eroneo ta cu lo tin cobransa atrabes 
di WEB, cual no t’e caso. 

No tin ningun gasto adicional di WEB ni na ningun 
otro compania, pasobra e cobransa ta bay via Serlimar 
mes. Lo haci uzo di e database di WEB, solamente pa 
haya sa cua casnan ta registra/den uzo pa di e forma 
aki Serlimar por traha e cobransa. 

Pues tur informacion cu ta circulando di aumento di 
prijs of cobransa adicional ta informacion robes/incor- 
ecto! 

E acuerdo cu a yega na dje di 25 florin a sosode mas 
cu un aña pasa, ta uno cu ta respeta y t’e tarifa cu ta 
mantene. 

Finalmente Minister Otmar Oduber mester agrega cu 
den e 6 simannan cu tin tras di lomba, comunidad a re- 
sponde hopi bon pa loke t’e cobransa di Serlimar y mas 
y mas persona ta cumpliendo cu nan pago di 25 florin 
pa luna na Serlimar pa por recoge y maneha desperdi- 
cio den forma responsabel. 

Aruba Bank a anuncia 
e First Aruba Bank GTP 
International Tennis 
ournament 2019 




DURANTE di un rueda di prensa na Camacuri, sra. 
Gina Habibe, Executive Director di Aruba Bank, a an- 
uncia e First Aruba Bank GTP International Tennis 
Tournament cu lo tuma lugar na Aruba Racquet Club 
for di 11 di october te cu 19 di mesun luna. 

Deporte ta un di e areanan mas conoci den comunidad 
cu Aruba Bank ta aporta na dje banda di Cultura, Edu- 
cacion y Salud. Pues pa Aruba Bank ta un grato honor 
pa por t’e patronicidor principal di e “lst Aruba Bank 
GTP International Tournament 2019”. 

‘Den cuadro di nos strategia y nos sosten pa deporte na 
Aruba atrabes di nos propio eventonan, tambe nos ta 
contento di por anuncia oficialmente nos colaboracion 


cu e torneo di tenis hubenil aki’, Gina Habibe, Execu- 
tive Director di Aruba Bank ta anuncia. 

E torneo aki ta duna e hungadornan hoben di Aruba un 
oportunidad unico pa por participa contra hungador- 
nan di otro paisnan, unda cu nan lo por gana suficiente 
punto pa por logra un posicion riba e ranking mundial. 
Mas o menos 120 hungador entre 14 cu 18 aña lo par- 
ticipa n’e torneo aki. 

Riba e imagen por mira presidentenan di GTP Jona- 
than y Dhayene Goitia, Gina Habibe, Executive Direc- 
tor di Aruba Bank y Tamara Waldron, Marketing & PR 
Manager. 

Pa mas informacion por visita GTP su pagina di Face- 
book: https://www.facebook.com/GoitiaTennisPerformance 
ofyama 731-7211. 

Gobierno ta promoviendo monopolio enbes di competencia husto 

Digicel Aruba wardando mas di un aña riba Gobierno 

Ya caba Gobierno tin un dwangsom di 900 mil florin pa paga 



NO ta for di awor, sino di casi 3 aña pasa 
cu e compania New Millennium Telecom 
Services N. V. ahaci un peticion palicencia 
special pa por competi na un forma husto 
riba tereno di comunicacion. Manera ta 
conoci, awendia comunicacion no ta 
simplemente un yamada di celular, sino e 
ta mas bien e uzo di data pa aplicacionnan 
cu ta afecta nos bida di tur dia. Clientenan 
ta uza nan celular awendia pa tur cos. 

Y pa tur esey, mester di data. Te cu awor, 
na Aruba tur data ta pasa via SETAR, 
pues ta limita pa por tin competencia, pa 
por ofrece mas y mihor servicio y pa por 
competi cu tarifanan. 

Lincoln “Dello” Gomez, Director/ 
Chairman di Digicel Aruba ta buscando 
di tur forma pa por yega na acuerdo cu 
Gobierno, pero te cu awor, sin exito. 

E proceso ta canando un caminda paralelo 
den Corte, unda tin un “dwangsom” 
di 900 mil florin ta colga riba cabes di 
Gobierno. Digicel ta lamenta cu apesar 
di esey, Gobierno ta opta tog pa no tuma 
un decision concreto riba nan peticion pa 
licencianan adicional. 

Rond di aña 1999, New Millennium 
Telecom Services N.V. o sea Digicel 
Aruba, a logra habri mercado di 
telecomunicacion na Aruba via un 
proceso legal, bringa pa hopi aña largo. 
Na luna di juli di aña 2003 finalmente a 
start cu operacion di Digicel na Aruba. 
For di e dia ey, competencia a causa 
mihor servicio y prijsnan hopi mas 
abou pa clientenan. Competencia pues a 
resulta sano, pasobra Aruba a progresa y 
a desaroya tecnologicamente. 


Separa di progresa tecnologico, 
binimento di competencia a causa un 
efecto positivo pa caha di Gobiemo. 
Anualmente Digicel ta paga diferente 
impuesto directo, impuestonan indirecto, 
ta paga “concesion mobile”, derecho pa 
uzo di frecuencianan y sin lubida cu cada 
10 aña Digicel ta paga 7.2 miyon florin 
pa su consecion. A pag’e dos biaha caba 
pa awor! 

P’e mercado laboral, binimento di 
Digicel a trece pan riba mesa di mas cu 
50 persona directamente incluyendo den 
posicionan tecnico cu a rekeri educacion 
y/o training specialisa. Indirectamente 
a duna empleo na mas cu 300 diferente 
compania na Amba cu ta brinda servicio 
of cu ta bende producto cu Digicel. Siendo 
un bon ciudadano corporativo, Digicel 
ta duna bek na comunidad sosteniendo 
diferente deporte, celebracion cultural y 
fundacionnan caritativo, no solamente 
cu placa, pero tambe cu trabou, lorando 
manga pa sirbi comunidad. 

For di aña 2015, Digicel Aruba a 
profundisa den brinda servicio di internet 
y ICT, cu concesion di ISP pa cas y 
pa negoshi. Tambe a cuminsa ofrece 
servicio di sistemanan PBX, SIP Lines, 
paketenan corporativo, diseño di ICT y 
tin e certificacionnan di mas halto cerca 
partnernan manera Microsoft, Cisco, 
Avaya y ZTE certificacion. 

Na luna di mei 2016, Digicel a haci un 
peticion pa sigui expande su servicionan. 
A haci 2 peticion, cu ta un pa fiber riba 
tera y otro pa fiber for di laman, conforme 
tur rekisito y pagando e derechonan. 

E compania a traha un plan nacional di 
fiber optic cubriendo tera cu back-up p’e 
infrastructura di celular, intemet y tambe 
pa expande servicio den areanan cu e 
señal di celular of WIFI no ta suficiente. 
Cu tur esaki, despues di tres aña cu a 
presenta un plan nacional di fiber optic 
na Gobierno, sin cu nan a opone of 
tabatin comentario riba dje, a cuminsa 
procesonan legal den Corte. 

Luna pasa Digicel a bolbe gana caso den 
Corte contra Minister Chris Romero. 


Awe ainda ta pendiente p’e Minister di 
Telcomunicacion cumpli cu un total di 4 
sentencia (2 di 2017 y 2 di augustus 2019) 
pa tuma un desicion riba e peticionnan 
p’e fiber na tera y esun via laman. 

Ta bon pa remarca cu e Gobiemo anterior 
deliberadamente no a tuma ningun 
decision riba e peticionnan. Pero di otro 
banda e Gobierno actual a dicidi pa tuma 
e mesun mmbo y tampoco ta contestando. 
Tin casonan civil den Corte den cual ta 
colga un dwangsom di 10 mil florin pa 
cada dia cu Gobierno no contesta, te cu 
900 mil forin. 

Den un ultimo caso di LAR luna pasa, 
Huez a constata cu e Minister no a cumpli 
cu e previo sentencia di 2017 y dicidi pa 
impone un multa riba Gobierno si acaso e 
no tuma un desicion dentro di 3 luna. 
Entre tanto mitar di e tempo a pasa y e 
riesgo di e multanan ta bira mas grandi. 
Digicel ta pendiente pa por desarolya 
fiber optic pa su infrastmctura riba tera 
y esun via laman. Cu e licencianan 
menciona, Digicel lo por ofrece un 
cantidad di servicio inovativo cu mas 
velocidad y mas capacidad di data, tanto 
na cas, via bo celular y den negoshinan. 
Esey lo mester traduci den un comienso 
nobo, mescos cu na aña 2003, den cual 
clientenan lo beneficia sin duda di mas 
producto y mihor tarifanan. 

Dicon Gobierno ta scoge pa tene duro na 
un monopolio, te ainda no ta conoci. Te 
n’e momento aki Minister Chris Romero 
no a comenta riba e tema, ni tampoco di 
su maneho riba e tereno aki. 

Di parti di abogado Gomez, a haci un 
apelacion directo na Minister Chris 
Romero den un programa radial pa atende 
cu e peticion, pa tuma e interesnan di 
Digicel na serio, pa considera e interesnan 
di tanto trahador como usuarionan di 
Digicel, pa cumpli cu e sentenica di Huez 
pa Digicel por contribui cu desaroyo di 
inovacion na Aruba. 

Aun teniendo cuenta cu tur e tardansa 
y incumplimento, Digicel ta keda habri 
pa dialoga na interes di e desaroyo 
tecnologico di Aruba. 

Minister Dangui Oduber: 

Acuerdo entre Aruba y Amsterdam ta pa mehora 
e experencia di biahe di nos bishitantenan 



DIARANSON atardi Aeropuerto di Aruba a implementa 
un proceso nobo dor di un acuerdo di nivel di seguridad 
entre “Aruba Airport Authority” (AAA) y “The Direc- 
torate of Civil Aviation of Aruba” (DCA) caminda ta 
trece posibilidad nobo y mas eficiente pa pasaheronan 
cu ta pasa transito na Aeropuerto Internacional Reina 
Beatrix desde “Amsterdam Schiphol Airport”. 

E acuerdo aki lo facilita tur pasahero di transito proce- 
dente di Amsterdam cu na nan yegada na Aruba ya no 
mester bolbe pasa dor di e procedimento di seguridad. 
Lo permiti e pasaheronan di transito y nan ekipahe 
pasa sin problema pa nan proximo buelo sin pone den 
peliger e seguridad. Actualmente tin dos aerolinea cu 
ta bulando pa Aruba, esta KLM cu ta bula 7 biaha pa 
siman y TUIfly cu ta bula 5 biaha pa siman. 

Aruba ta ricibiendo un averahe di 12500 pasahero 
mensual for di Amsterdam di cual un averahe di 6300 
pasahero ta pasa di transito na Aruba tur luna. 
Minister Dangui Oduber ta sigura comunidad cu e 
cambio aki no lo afecta den ningun manera e parti di 
seguridad di nos Aeropuerto. 


Prome cu DCA a bay di acuerdo, nan a tene un au- 
dit riba Amsterdam Schiphol Airport su staff, train- 
ing, procedura, ekipo, mantenimento, documentacion y 
a tuma medidanan pa garantisa e cu cada pasahero y 
ekipahe keda na un forma steriel. 

Esaki sigur ta un desaroyo positivo pa nos Aeropuerto 
cu ta sigi busca forma pa facilita nos bishitantenan cu 
maneranan pa biaha mas eficiente entre Aeropuerto y 
otro paisnan segun e mandatario. 

Aruba su Aeropuerto ta un di esun di mas druk den nos 
region, tin 29 diferente aerolinea operando cu ta contri- 
bui na mas di 2.5 miyon pasahero pa aña. 

E ta importante pa nos bishitantenan haya un exper- 
encia agradabel na momento cu nan bishita nos Aero- 
puerto asina Minister Oduber a trece dilanti. 

Minister Oduber a sigui bisa cu e idea ta pa sigi trata 
na yega na mas acuerdonan similar cu otro aeropuer- 
tonan. 

Finalmente Minister Dangui Oduber ta gradici sr Joost 
Meijs CEO di AAA y sr. Edwin Kelly Director di DCA 
pa haci e acuerdo aki realidad. 

Climate Change for Peace 5K Walk & Run, Peace is Possible! 

Organisa pa organisacionnan JCI YALA y UNESCO dia 21 di september awor 


DIAHUEBS 21 di september rond mundo ta celebra 
Dia Mundial di Paz. Riba e dia importante aki JCI 
mundialmente ta pone extra atencion riba e impor- 
tancia pa biba na paz cu otro. 

Hopi biaha nos ta pensa cu dia di paz ta algo leu for di nos 
cu ta conta den e paisnan cu dia aden y afo tin guera y vio- 
lencia. 

Pero pa nos por crea e conscientisacion con pa nos logra 
paz mundial nos mester cuminsa aki na Aruba mes, rond 
di nos, cu nos mayornan, yiunan, famia, amigo, colega y 
politiconan. Y con nos ta logra esaki? Dor di siña tin mas 
pasenshi cu nos mes y cu otronan, siña pordona y no wanta 
rencor pa sigui dilanti. 

Esaki sigur lo trece menos violencia y guera rond di nos. 
Laga nos como mayor, educadornan ta ehempel pa nos yi- 
unan y asina nan tambe por ta ehempel pa nan amigonan. 
Hunto nos por sigui contagia otro pa crea paz entre nos. 
JCI ta traha hopi estrecho cu United Nations y e aña aki 
e tema di “Dia Internacional di Paz” ta: ‘Climate Change 
for Peace”. Cu e tema aki e atencion ta bay riba e impor- 
tancia di combati cambio climatico como un forma di pro- 
teha y promove paz rond mundo. 

E cambio climatico ta haci daño na paz y nos seguridad. E 
desasternan natural ta desplasa mas tanto hende cu con- 
flicto, cu ta pone cu hopi hende tin cu bandona nan cas en 
busca di seguridad. Esaki tur ta afecta tur pais y tur con- 
tinente. E unico manera pa nos logra pa tin paz ta dor di 
tuma medidanan concreto pa combati e cambio climatico. 
Na vispera pa Dia Internacional di Paz, Nacionnan Uni ta 
haci un yamada na nos tur pa tuma medidanan pa combati 
e cambio climatico. 


Cada ser humano ta parti di e solucion, desde paga e luznan, 
scoge pa transporte publico y organisa un campañanan di 
consientisacion den nos comunidad. 

Climate Change for Peace 5K Walk/Run “Peace is 
Possible” 2019 

Riba e dia special aki di Dia Internacional di Pas, JCIYALA 
(Young Active Leaders of Aruba) hunto cu UNESCO Aruba 
ta organisa un caminata cu e meta pa hunto cu mas organ- 
isacion concientisa pueblo cu paz ta posibel. 

E manera con e actividad aki lo contribui tambe n’e tema di 
aña aki Climate Change for Peace ta cu cada participante 
por bin cu nan mesun shirt blanco y nan mesun boter di 
awa asina nos ta yuda contribui na nos medio ambiente. 

E 5K Walk & Run aki lo tuma lugar na Bushiribana. Reg- 
istracion ta start 5:00pm. E route lo ta Bushiribana - Natu- 
ral Bridge - Bushiribana. Carchinan ta obtenibel cerca tur 
miembro di JCIYALA y Unesco. Esaki ta pa yuda contribui 
na desaroya di mas hoben pa bira lidernan ehemplar den 
nos comunidad. 

Un invitacion ta bay na henter pueblo di Aruba, organ- 
isacion, fundacionn, grupo di scouting, famia, amigo, cole- 
ganan bin bisti na blanco cu ta color di paz y join e evento 
aki. Hunto nos lo contribui n’e “Peace is Possible” Event cu 
na final lo beneficia Aruba y henter mundo. Un danki spe- 
cial ta bay na Setar pa haci e evento aki posibel. 

Pa mas informacion tocante JCI YALA, por tuma contact 
cu JCI YALA via jciyala@gmail.com Sigui e evento aki riba 
facebook na unda lo bay post diferente quotes y tambe vid- 
eonan enfocando riba Dia di Paz. 


Den verzamel landsverordening 

Lo bay reglamenta corespondencia electronico 

entre Gobierno y ciudadano 


CONFORME Aruba su leynan existente, corespondencia 
entre gobernacion y e ciudadano ta basa riba entrega y reg- 
istracion di carta, pues documento di papel. 

Te ainda e sistema di corespondencia via e-mail no ta regla 
apropiadamente den nos leynan. 

Minister di Husticia, Andin Bikker a splica cu na Hulanda 
nan ta aplica e ley “Wet modernisering electronisch bestu- 
urlijk verkeer” cu ta reglamenta e corespondencia electro- 
nico entre Gobierno y e ciudadano. 


Den cuadro di E-Governance lo bay adapta y introduci e ley 
aki pa Aruba pa structura e comunicacion cu comunidad. 

Un di e cambionan lo ta cu ora e ciudadano haci un peticion 
mester agrega e-mail adres n’e adres completo p’asina Go- 
bierno por comunica cu e ciudadano via e-mail. 

Minister Bikker a señala cu e cambionan aki ta relativa- 
mente chikito, pero cu tin su impacto sumamente grandi y 
positivo pa comunidad. 

ASTEC tin e mihor tarifa y eficiencia den nos region 



Storing den 
sistema di SETAR 

^ SETAR 

SETAR a informa cu durante di tra- 
bou di mantencion di e red interno di e 
compania a surgi un storing alrededor 
di 3.28 pm cu a pone e red interno di e 
compania parcialmente for di servicio. 

Despues di a remedia e situacion di e 
red interno banda di 4.21 pm tur cos 
a cuminsa normalisa y ta completa- 
mente bek den servicio. 

Si clientenan di celular no a haya ser- 
vicio bek, ta recomenda nan pa paga y 
cende e celular di nobo. 

SETAR ta pidi disculpa pa cualkier in- 
conveniencia. 



COBRANSA di ASTEC ta inclui un 35.25% ‘concession fee’ pa Aruba 
Ports Authority (APA) cu ta di Gobierno. Antes por a nota e tarifa di 
APA y ASTEC separa riba e cobransa cu ta manda p’e agente di barco 
y awor nan ta combina. 

Como consecuencia ta resta 64.75% pa ASTEC cubri su operacion, man- 
tencion y existencia financiero relaciona cu e inversion haci. 

Pa trece claridad, a haci un analisis profundo di e tarifanan di AS- 
TEC compara cu otro wafnan similar den region, manera Corsou y St 
Maarten. Por a conclui cu ASTEC t’esun mas abao, hasta te cu 20% mas 
abao! 

E relacion entre ASTEC y APA ta data for di aña 1983. Despues di a 
gana e destaho publico na aña 2013, ASTEC a inverti den waf di Bar- 
cadera pa converti esaki den un terminal container moderno y awor ta 
responsabel pa full e operacion y mantencion. 

Tur 9 accionista local di ASTEC a participa den e inversion grandi aki 
di 80 miyon florin pa completa e proyecto di “Multi Cargo Sea Termi- 
nal” locual tabata parti di e vision strategico di pais Aruba desde añan- 
an nobenta. 

Den e acuerdo, APA ta keda e autoridad maximo riba waf, den su ca- 
pacidad di “Landlord”, mientras cu ASTEC como operado ta sigura un 
operacion eficiente, efectivo, sigur, sostenibel y manteniendo siguridad 
di e facilidad di acuerdo cu reglanan estableci. E inversion grandi pa 
aumenta productividad, hisa eficiencia di servicio y aumenta e volumen 
di carga, ta rekeri un adaptacion di e tarifanan segun e concesion pa 
cada aña calendario cu un porcentahe igual n’e averahe di inflacion di 
e ultimo cinco añanan, manera publica dor di nos CBS. ASTEC N.V. ta 
existi for di september 1983 y ta conta cu no menos di 80 empleado bon 
entrena pa ofrece e mihor servicio posibel na tur barco di carga cu mara 
na nos waf. Anualmente ta descarga entre 300 pa 400 barco di carga. 

Ademas ku gobiérnu a kai.... 

Frikshon i desunion entre 

Ministernan di Sint Maarten 


PHILIPSBURG- Kualke hende sano na kabes no por 
komprondé kon un isla manera Sint Maarten ku tin 
asina tantu problema ekonómiko, finansiero, mal 
gobernashon i pa kolmo un gobiérnu ku no tin sosten 
den parlamento, ku dos minister tin tempu pa bringa 
otro publikamente. 

Esei ta hustamente a pasa e siman aki entre e minister 
di Turismo éts., Stuart 

Johnson i minister di finansa Perry Geerlings. 

Sint Maarten ta kandidato pa fia hopi plaka pa rekon- 
strul nan aeropuerto pa ta den kondishon pa biahero- 
nan pa Merka por pasa Imigrashon i Duana merikano 
na Merka mes. 

E dos ministernan no ta di akuerdo k si ámbos kos por 
bai pareu. 

Johnson kende ta un figura sumamente kontroversial 
den e gabinete i ta esun ku lo a hasi un empleado di su 
ministerio proposishonnan indesente, a saka su uñan- 
an durante un reunion ayera den sede di gobiérnu. 
Ounke ku e aeropuerto no ta kai bou di minister John- 
son, ela pusha drenta e konferensia di prensa bisando 
ku komo representante di akshonista e tin derecho di a 
presente ne reunion. 


Den e reunion a tene un presentashon kon ta bai fia 
plaka na Fondo di Penshun Vida Nova. 

Vida Nova a ofresé pa paga e portadornan di bono ku 
tin ku haña sén di un fiansa anterior i finansia rekon- 
strukshon dje aeropuerto. 

Esei i ademas di un fasilidat pa e komishon di Imi- 
grashon i duana merikano por hasi nan trabou. 
Johnson a para’riba ku un espasio pa Imigrashon i 
Duana merikano tin su prioridat. 

Na su turno minister di finansa Geerlings a deklará ku 
direktiva di aeropuerto i Parlamento a tuma un desis- 
hon kaba i mester respetá e desishonnan aki. 
Geerlings a kuestioná profeshonalismo di su kolega 
minister i a puntr’é kiko su alternativa ta. 

Pasobra pa introdusi loke nan ta yama ‘pre-clearance’ 
ta kosta masha plaka i si mira situashon finansiero dje 
aeropuerto, ni aki 30 aña nan lo no kaba di paga e debe 
di desenas di miones. 

Ela insinuá ku su kolega ta komparando pampuna ku 
zeta di brek i ku pre-clearance ta pa futuro, no tin pla- 
ka pa esei awor. 


Militarnan ulandes a yega pone 

Man na obra mesora na Bahamas 


DEN HAAG. E kontingente di Marina Real Ulandes, 
personal di aviashon i Marechaussee a yega Bahamas 
pa duna asistensia di emergensia na e habitantenan 
dje isla mas grandi di Bahamas, Abaco ku ta esun ku 
mas a sufri di orkan Dorian su paso. 

E orkan práktikamente a keda kologá riba e islanan 
durante dos dia na prinsipio dje luna aki. 

E promé grupo di komo 20 militar a yega tera ayera 
tardi bordo di helikópter di transporte ku ta stashoná 
riba e barku HMS Johan de Witt. Mesora nan a pone 
kontakto ku outoridatnan lokal i organisashonnan 
internashonal ku ta dunando asistensia i a djóin nan 
kompañeronan ku a yega ayera mainta. 


Promé kos ku nan a hasi ta traha un mapa di e situ- 
ashon riba e isla i bordo di helikópter tripulantenan a 
inspekshoná e hospital i haf pa determiná unda taba- 
tin mester di asistensia mas rápido. 

E kontingente ta bou di komando di komandante Ad 
van de Sande kende a splika ku aparte di buelonan ku 
helikópter, e tripulantenan ta bahando alimento, awa i 
remedi riba e isla. 

Ulanda a manda 550 militar, Fransia a manda 50 i 
Alemania ambe a manda 50. 

E barku hidrografiko HMS Snellius por traha mapa di 
loke ta opstakulisá movementu di barkunan den haf. 

Via Caribbean Coast Exercise.... 

Kórsou preparandodóbel pa eventual kalamidat 



WILLEMSTAD - Tim di e Organ- 
isashon pa manehákalamidat a 
partisipá na ehersisiointernashonal 
Caribbean Coast Exercise. E ehersi- 
sio a serorganisádor di United Na- 
tions Office for the Coordination of 
Humanitarian Affairs (OCHA) i e 
departamento di desaster di ‘Euro- 
pean Union’. 

RBo lo simulá dos senario di kalami- 
dat e simanaki, komoentrenamentu 
di eventual kalamidatku por sosodé 
na Kórsou. 

Awedjaweps 12 di séptémber i ma- 
ñandjabiérné 13 di séptémber tur 
entidatkutarepresentá den e or- 
ganisashonpa kombati kalamidatta 
riba pia, pa asina pasa dor di tur 
prosedura i akshonku mester tuma 
ora berdat Kórsou haña su mes kon- 
frontáku un eventual kalamidat. 
Kadakalamidat tin su senarion- 
anspesifikoku mester apliká. 

E biahaakitaensayá dos di e po- 
sibelsenarionan. Riba djawepsta- 
simulá un erupshon di vulkan na 
Saba, kutaresultá den un tsunami. 
Den e simulashon Kórsou lo kordiná 
e yudansa na Isla riba, i lo duna 
refugio na evakuadonan di Saba. 

Riba djabiérné 13 sept. ta pasa dor 
di e senario di un orkan fuerte ku 
supuestamente ta pasa na Kórsou. 
Segun proseduranan, Minister pa 
Asuntunan General a duna enkargo 
na kordinadornashonal di krisis i de- 
saster i komandant di brandwer den 
su rol di lideroperashonal, pa aktivá 
e miembronan di Rbo durante siman 
pa prepará pa e senario aki, manera 
tambe lo ta e kaso si bérdat lo ta tin 
un orkan na kaminda. 


E ensayonanmenshonátabata forma 
parti di unugrandi den e partiKari- 
bense den Reino Hulandes, huntu- 
ku mas partnerku den kuadro di lei 
i Plan di Kalamidat. 

Debl na e yudansaku Defensa di 
Reino a bai duna na Bahamas, e 
ensayonan no ta mes un grandi- 
masku a plania adelanta. Pero dor 
di e parti importante ku Kórsou lo a 
hunga den e plannaninisial, a disidl 
tóg pa siguiku e senarionan, sikiera 
na Kórsou. 

SegunDirektorado di Kontról di 
riesgo &maneho pa kalamidat, 
kutaorganisá e entrenamentu, pub- 
liko no tabai nota muchu di e entre- 
namentu. 

Ta trata mas bien di entrenamen- 
tu den forma di “desktop”, kamin- 
datawakkonlihé e diferente organ- 
isashonta riba pia, konlihé, spesifiko 
i adekuata duna i siguiórden, unda 
por tin fayoóf reto den e proseduran- 
an eksistente i kontareakshoná riba 
eventual susesoinesperá. 


Na final di ehersisioRBo i tur or- 
ganisashonnanku a partisipá lo ser 
akreditá pa United Nations i ‘Euro- 
pean Union’. E akreditashonakita 
un logro grandi pa nos organisashon 
di krisis i desasterkutademonstra 
di por kordina i maneha un krisis of 
desasterkutuma luga aki na Kor- 
sou, of fuera di Korsou. Alguku ser 
demonstrakaba durante asisitensha 
na Sint Maarten despues di pasashi 
di orkaan Irma na september 2017. 

Entrenamentu di senarionan di 
kalamidattanesesario pa Kórsou 
su timnan di Kalamidatta bon pre- 
pará. Hopi importante tambe ta pa 
publikosempertaprepará tambe. 

Informashon di kon por hasiesaki 
mas mihó, ta riba website di Gobiér- 
nu www.gobiernu.cwofwww.ka- 
lamidat.cw. Pero tambepor ‘down- 
load’ e app ‘Kalamidat’ grátis den 
‘App Store’ of ‘Play Store’. 

Por abona tambe na e ‘whatsapp di 
kalamidat’ mandando un mensahe 
pa 519-1234 óf por like página di 
‘Facebook’: RisicobeheersingCuracao 

Ansjeliena i Mongen ámbos sentensiá 
pa aktonan kastigabel kometé 


WILLEMSTAD,- Den sala di korte a 
kontinuá ayera mainta ku tratamentu 
di e kaso di Eldridge Ansjeliena di 21 
aña di edat i Jonathan Mongen di 18 
aña di edat i nasé na Ulanda. Ta trata 
aki di un kaso di atrako ku violensia i 
arma di kandela. 

Ta p’esei e duo Jonathan Mongen i 
Eldrige Ansjeliena mester a presentá 
den sala di korte pa responsabilisá 
nan mes pa loke nan a hasi. Segun e 
testigunan tin un di tres persona en- 
volvl, pero ningun di e akusadonan 
no kier a papia i duna mas klaridat. 
A bai ku e outo Kia Sportage, mas un 
bóshi di yabi, sét di wea i kuchu. Pa 
su defensa Eldridge Ansjeliena taba- 
tin abogadonan mr Alicia Blonk i mr 
Engels komo ku e tin huntu ku e kaso 
nobo aki, un kaso bieu kologá riba su 
kabes. Pero den e kaso di Mongen ta- 
bata abogado Sulvaran a hiba e de- 
fensa. E duo a keda akusá di a kita 
un Kia Sportage for di un dama dia 
11 di februari 2019, bou di menasa ku 
arma di kandela, pero remarkabel ta e 
forma hopi agresivo i brutal ku esaki 
a sosodé. 

Siguiendo e akusashon a keda presen- 
tá, ta asina ku riba e dia en kuestion, 
na un lugá di stashoná outo, e akusa- 
donan a yega para banda di e vehikulo 
Kia, habri e porta na mal órdu, anto 
pone arma di kandela na e viktima su 
garganta, esta na kurpa di un hende 
muhé i bou di menasa a grit’é, bisando 
pa e señora baha for di e vehlkulo. 
Natural ku un eksperensia asina kon- 
movedor i humiante a trese un teribel 
trouma pa e vlktima, afektando esaki 
su salu barbaramente. Komo tal na 
dos okashon e dama mester a biaha pa 
eksterior pa buska tratamentu profe- 
shonal pa su salu. 

Den sala di korte ayera, Ansjeliena a 
bisa ku insistensia ku e no tin nada di 
haber ku e kaso. E1 a ninga redonda- 
mente di ta un di esnan ku a kometé 
e akto. 

Mas aleu Ansjeliena a para ariba ku e 
no konos’é Mongen. 


Ta despues di un par di dia el a keda 
detené i ta p’esei den su bista ta asina 
straño ku polis no a detené mesora. 

E akusado Mongen na su turno ayera 
tambe a para komo testigu den e kaso, 
pero a hasi uzo di su derechi di keda 
ketu riba tur pregunta di abogado mr 
Blonk ku a hiba e defensa pa Ansjeli- 
ena, a hasi na dje. Mongen tambe a 
deklará di no konos’é Ansjeliena. Wes 
sinembargo a rekórdá ku durante in- 
terogashon Jonathan Mongen a kon- 
tribui debidamente ku hustisia i a 
konta tur kos. 

Primeramente Mongen a bisa ku el a 
kometé e akto huntu ku ‘Chamo’, sien- 
do despues el a referl na Ansjeliena i 
un di tres persona. 

Tambe Mongen a bai mustra outori- 
datnan na unda Ansjeliena ta biba. 
Ayera Mongen a duna di konos’é ku e 
no ta sintié “safe” i p’esei e no ke duna 
ningun deklarashon. Wes mr Gru- 
ijters a sinti e nesesidat pa skucha e 
dos viktimanan tambe komo testigu. 
E señora shofur di e vehlkulo ainda 
tabata hopi nérvioso i hasta tabata 
tembla. Den sala di korte ayera el a 
deklará ku hamas e por lubidá e fecha 
i e atrako, pasobra tabata nét riba dia 
di su kumpliaña. 

Remarkabel ta e opservashon di e vlk- 
tima ku Ansjeliena ta un famia leu di 
dje. 

Mas aleu segun e vlktima tabata kon- 
ta, na momento ku e tabata stashoná 
ei, un vehikulo a yega para den su 
banda, di kua Ansjeliena a bula baha, 
miéntras Mongen a drenta sinta pa- 
tras den e outo i a obligá e otro señora 
pa baha ku furia for di e outo i bou di 
menasa. 

A pone arma di kandela na kabes dje 
komo shofur di manera ku nan por a 
bai ku e vehikulo. Den shók total e vlk- 
tima a keda, sin por a move. E otro tes- 
tigu ku tambe a bini na palabra a bisa 
den sala di korte di ta rekonosé ámbos 
akusado. Segun e testigu aki Jonathan 
Mongen ta esun ku a bula drenta sinta 
patras den e vehlkulo i bah’é, siendo 


Ansjeliena a pone arma di kandela na 
garganta di e señora shofur. Anto e 
di tres persona meti den e kaso aki ta 
esun ku a bai ku e outo ku nan a bini 
na e sitio pa kometé e atrako. Wes mr. 
Gruijters a opservá ku na momento ku 
Mongen a kometé e akto aki e tabata 
menor di edat ainda. E intenshon ta- 
bata pa Mongen bai FMA pa motibu 
ku e ta uza hopi mariwana. 

E akusado a atmiti ku enbérdat e ke 
yudansa i ke bai FMA pa yud’é stóp 
ku uzo di mariwana. Na Kórsou ak- 
tualmente mayoria di e hóbennan ku 
haña nan ku hustisia ta uzadónan di 
mariwana. For di luna di mei e akusa- 
do Mongen ta ku banchi. Segun miem- 
bronan di Reclassering Hubenil ta bai 
bon ku Mongen, mirando ku el a tene 
su mes na tur palabrashon. 

Pa loke ta trata Ansjeliena, Ministe- 
rio Publiko a bai di akuerdo pa hasié 
parti di e proyekto Tóp C ku ta otro 
proyekto di Ministerio Publiko pa tra- 
ta na kambio suidadanonan hóben di 
a kue un mal kaminda. Fiskal ta haña 
e akusashonnan legalmente i konvin- 
sentemente probá i a hasi un deman- 
da pa Ansjelina di 5 aña , mirando ku 
e ta un residivista. Pa loke ta trata 
Mongen fiskal a yega na un demanda 
di 24 luna. Fiskal ta di opinion ku mes- 
ter hasi tur esfuerso pa tene Jonathan 
Mongen riba bon kaminda. 

Mirando esaki fiskal a yega na un de- 
manda di detenshon hubenil di 700 
dia di kual 600 kondishonal mirando 
e 100 dianan ku el a sinta kaba mas 2 
aña di prueba. 

Tambe fiskal a pidi 238 ora di trabou 
pa komunidat pa Mongen. 

Wes finalmente a desviá for di e de- 
manda di fiskal pa loke ta trata An- 
sjeliena i a kondená e akusado aki 
na 48 luna di prizon di kua 12 luna 
kondishonal i un periodo di prueba di 
3 aña. 

Den e kaso di dóbel asesinato riba Koraal Spechtweg: 

Shaquille de Lanoy lo regresá kas, 
Renny Ocando Curiel lo keda prizon 


DEN e kaso di dóbel asesinato riba Koraal Spechtweg 
den e mardugá di 8 pa 9 di febriiari 2019, wes a disidi di 
laga Shaquille de Lanoy (21 aña di edat) bai kas, siendo 
e venezolano Renny Ocando Curiel di 31 aña di edat si a 
keda será. Den bista di wes, skuchando tur loke a keda 
tresé padilanti no a keda demostrá sufisientemente ku 
Shaquille de Lanoy a tira ku arma di kandela, pasobra 
a haña restu di pólvo na su kurpa, pero no ta di e kat- 
egoria ku ta pértenesé na armanan di kandela. Den e 
kaso di e otro sospechoso Renny Ocando Curiel e res- 
tunan di pólvo ku segun investigashonnan hasl a keda 
detektá na kurpa di e venezolano Renny Ocando Cu- 
riel, por konklul ku e lo tabata esun ku a tira Quammie 
i e otro persona di orlgen dominikano Gomez Hermoso 
mata. Ta trata aki di un suseso horibel ku a tuma lugá 
den e mardugá di 8 pa 9 di februari 2019 riba Koraal 
Spechtweg, kaminda lo mester tabatin un rip-off-deal 
pa benta di un pistol marka Berreta den kua tabata 
envolvl e defuntunan Gomez Hermoso (dominikano) 
i e otro hómber di fam Quammie. A palabrá ku lo a 
kumpra e arma di kandela pa e suma di 3000 florin, 
pero Gomez Hermoso i e otro hómber di fam Quammie, 
yegando na e sitio den un Mitsubishi Lancer a tende ku 
esun ku ta interesá pa kumpra e arma di kandela no 
a yega na e sitio ainda i ku preferiblemente nan sigui 
kore padilanti numa, sintá den nan outo. Enfin, algu 
despues a tira ámbos persona mata. 


Entre tantu na vários okashon a pasa imágennan di 
vidio di e suseso tambe den sala di korte i asina ei outo- 
ridatnan a sospechá e duo Shaquille de Lanoy i Renny 
Ocando Curiel. Nan a keda sospechá di e asesinato dó- 
bel i poseshon di arma di kandela. 

Shaquille de Lanoy kende anteriormente tabatin abo- 
gado mr. Jan Prevo pa su defensa, ayera a presentá ku 
señora mr. Marije Vaders, kende a logra e akusado aki 
su libertat temporalmente komo ku despues di tantu 
investigashon no por a proba ku Shaquille de Lanoy su 
kulpabilidat ta konvinsente. Ambos akusado a insisti 
ku nan ta inosente i ku nan no tin nada di haber ku e 
asesinato. Fiskal mr Janssen na nómber di Ministerio 
Publiko tabata ke pa wanta ku tratamentu di e kaso 
atrobe. 

Abogado señora Moenir Alam a insistl riba rekonstruk- 
shon di e kaso, pero wes no tabata di akuerdo ku esei. 
Tampoko wes mr Gruijters no tabata di akuerdo pa pen- 
diente di investigashon di datonan telefóniko, rapórt di 
Reclassering i pendiente di rapórt di sikólogo, wanta 
ku tratamentu di e kaso. Wes a rechasá tur e argumen- 
tunan aki. Si wes ta di akuerdo pa duna polisnan ainda 
mas tempu pa kontinuá ku investigashon, anto asina 
ei a tuma e desishon pa kontinuá ku tratamentu di e 
kaso riba kontenido dia 18 di desémber binidero. 


Frakshon di MAN ke reunion riba Auto Bus Bedrijf 


WILLEMSTAD. Frakshon di MAN ku petishon pa un 
reunion di komishon Sentral relashoná ku posibel kam- 
bionan den maneho di transporte di Auto Bus Bedrijf. 
E partido a tuma nota di un situashon ku tin aktual- 
mente na Auto Bus Bedrijf den kual entre otro ke mini- 
malisá e orario di parti anochi ku e konvoi lo kore den 
sierto arianan prinsipalmente den aria di Bándabou. 
Mas aleu nos a komprondé ku lo tin mas kambio den e 
maneho di Auto Bus Bedrijf ku lo no ta benefisiario pa 
e pueblo. 


E situashon aki a trese hopi tenshon serka hopi per- 
sona ku ta hasi uzo di konvoi, prinsipalmente esun di 
Bándabou ku den oranan di anochi ta hopi difisil pa e 
por haña bus. Pa trese mas klaridat riba esaki frakshon 
di MAN ke pa konvoká un reunion di komishon sentral 
pa por deliberá ku Minister Zita Leito riba kambionan 
den maneho di transporte di Auto Bus Bedrijf. 

Tambe a hasi petishon den e karta pa ta presente Ge- 
rente di Auto Bus Bedrijf pa duna informashon i sp- 
likashon na Parlamento. 

*?cm&iciC '%ome & 0iematQnq , 


Ki alegria, ora nan a bisa mi: 

"Ban cas di Señor!" 

I awor, ata mi aki para na Bo porta Señor. 
Salmo 122 


Cu inmenso tristeza na nos curazon nos ta anuncia 
fayecimento di: 



Belinda R. Martinez-Harms 

Mihor conoci como"Beli" 

*05-11-1963-tl 1-09-2019 


Acto di entiero lo wordo anuncia despues 


Ai^ra 

Kg* -S^_- c<y 

*2cm&iciC & 0iematQnq , 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

A fayece cristianamente 



Evaristo Werleman 

Mihor conoci como "Dichi" 
*26-Okt-1936 tl-Sept-2019 

Na nomber di su: 

Mayornan; tVeronica Werleman-Vrolijk 

tCarlos Werleman 

Rumannan; tPlacida "Ida" Werleman 

tJacintho Werleman 
Damasio Werleman 

Sobrino y sobrinanan, primo y primanan 

Demas famia; Werleman, Perez, Maduro, Vrolijk, Ras, 
Koffie, de Roo 

Danki tambe na Bethesda Home Care, pa cu e bon 
cuido e ultimo añanan. 

Nos ta invita pa acto di condolencia y despedida cu lo 
tuma lugar diasabra 14 di september 2019 na Aurora 
Funeral Home di 7'or pa 9'or di anochi. 

Nos disculpa si den nos tristesa por a lubida un of otro 
famia. 


Buki di Dooi Dañe 



DIAHUEBS ultimo dia 5 di sep- 
tember 2019, Lucia Kelly a presenta 
e buki “Storianan Cortico di Dooi” den 
MFA na Sta Cruz tabata bon bishita. 
Hopi hende interesa a atende e presen- 
tacion aki. 

Tabata presente Minister di Educacion 
dr. Armando Rudy Lampe, miembro- 
nan di Parlamento, Shaylini Tromp- 
Lee y Edgard Vrolijk. Famianan y un 
prima di Dooi jufr. Mary Dañe di 90 a 


Ai^ra 

'Çutt&ud '&ottte & fénemafony 

Gradicimento/lnvitacion 

Nos kier a gradici tur hende cu aacompaña 
nos den enfermedad y cremacion di nosdifuntostima 



ElviroGeerman, 

y alavez kier ainvita pa tres (3) Santo Sacrificio di Misa 
dianan:Diasabra 14 sept pa 7'or pm, diadomingo 15 
sept pa 6.30 pm y dialuna 16 sept 2019 pa 7 or di 
anochinamisa Inmaculada Concepcion naSanta Cruz. 
Bosopresencia lota altamenteaprecia. 


duna acto di presencia, y bisiñanan a 
mustra interes cu e bukinan cu Dooi 
a skirbi tempo cu e tabatin e edad re- 
spetuoso di 80 aña y e deslaster buki 
no3, Dooi tabatin 90 aña. 

Un memoria cla y semper alegre ora 
di conta storianan di antes. Den Lucia 
Kelly su presentacion a sali p’adilanti 
cu Dooi su storianan a contribui na 
salba guardia e Herencia Cultural y 
Material. Manera ta menciona den e 
Tratado di UNESCO di 2003. UNES- 
CO ta un organisacion di Nacionnan 
Uni mundialmente. 

Ta riba nivel pa salba guardia, prote- 
ha y duna balor y transpasa e Heren- 
cia Cultural Material pa nan no bay 
perdi. 

Riba e puntonan aki Nacionnan Unie 
mundialmente ta conserva tradi- 
cionnan; Oral y Idioma, Arte, obra 
di man tradiconal. Cuentanan di un 
pueblo. Buki di Storianan Chikito 
di Dooi ta na benta na Plaza Book- 
shop den Caya Milo Croes y e buki na 
benta na De Wit/van Dorp den caya 
grandi, na Dakota y na San Nicolas. 
Tambe serca Lucia Kelly tel 587 4759 
y Olinda Rasmijn cel 592 0608. 

Rosario Bibo awe diabierna 13 di september 


AWE diabierna 13 di september lo 
tin otro Rosario Bibo na kapel di Alto 
Vista pa 7 or y mey di anochi. 





'peMe'iatf & 0iematQng , 


"If a man dies, can he live again? I will wait all the days 
of my compulsory service Until my relief comes. You will 
call, and I will answer you. You will long for the work of 
your hands". 

(Job 14:14,15) 

With great regret but thankful for all that he did and 
meant to us, we hereby announce the passing away 
unexpectedly of our beloved: 



Kenneth Faustin 

Better known as: Ken 
Sunrise: Sunset: 

March 13,1957, Aruba September 7, 2019 Aruba 

Left behind are: His wife Gladys Faustin Quiroga 
His children Christopher & wife JasmyealFaustin 
Natasha Faustin His Grandchildren: Brandon & Liam 
Faustin His Brothers and Sisters: Fortuna Meona 
Fernandez-Edwards 

Martin Hector (D) & Maria Magdalena Faustin-Rasmijn 
Nathan Clark Faustin (D) & Deborah Faustin-Zembko 
Clive & Martha Faustin-Acosta Leila Faustin; David & Joel 
Faustin-de Koning His Brothers and Sisters in Law: 
Miriam Quiroga & Family; Aris Quiroga & Family; 
Guillermo Quiroga & Family; Claudia Quiroga & Family; 
Alberto Quiroga; Fabio Alfredo & Doris Quiroga & 

Family; 

Gustavo & Alexandra Quiroga & Family; Orlando & 
Carolina Quiroga; Pilar &Shanon Lewis & Family His 
Nieces & Nephews: Bithiah& Jairo Croes-Faustin, 

Vanessa Fernandez, Anthony Fernandez, Mayra Faustin, 
Abigail Faustin, Joshua &DidianFaustin-de Haas, Imri 
Faustin & Joyce van de Ven 

Joseph Faustin His great nieces and nephews: Azaliah, 
Aaliyah, Djelena, Nadya, Manoah, Elyza, Lilou His Uncle 
& Aunts: IgnatiusTrim & FamilyTheresaTrim & Family 
Pauline Couloute& Family Catherine & Valence Julien- 
Trim & Family Cecilia Licien His Cousins: Cheryl, Karin, 
Glenn, Giovanni, Judella, Gregory, Valeska Trim, Lazarus, 
Marcian, Imbert, Kenray, Mac Jonas. Halligan, Hasette, 
Hunt, Hendy, Hedley, Alvin, Alex, Allan, Jacob Riley. 
Jason, Earl, Jamel Jean Baptiste. His employees & 
business partners: Zachary, Diego, Ricardo, Jennifer, 
Carlos, Geremi, William, Irvin, Emir, Olly, Dennis, Ariane, 
Marquez, Merlyn, Olga, Jazyrella, Moritza, Elgin, Luis, 
Asher, Stiven, Jeniffer. His relatives and friends: Faustin, 
Quiroga, Zembko,Felicien, Camacho, Acosta, Rasmijn, 
Trim, Mohammed, Bautisma, Jonas, Couloute, Riley, 

Jean Baptiste, Lubrin, Simon, Alexander, Hensley, Norde, 
Julien, de Haas, Fernandez, De Koning, Van de Ven, 
Legrier, James and all brothers and sisters of Jehovah's 
Witnesses. 

The Wake will take place on Friday, September 13,2019 
Time: from 6:00 pm to 9:00 pm. 

The Funeral will take place on Saturday, September 14, 
2019 

Time: from 2:00 pm to 4:00 pm 
Place: Royal funeral home 

Instead of flowers or wreaths a donation for the 
Foundation"Sonrisa"will be highly appreciated.There 
will be a box available. 

We apologize for anyone we may have forgotten in our 
grief. 


Ta un custumber cu tur luna ora tin 
luna nobo, hopi persona ta reuni na 
Alto Vista pa resa e Santo Rosario. 
Awe cada persona por presenta 
su intencion personal y tambe e 
presentenan lo resa pa intencionnan 
general manera pa nos hobennan haya 
bon educacion na cas. 

P’e maestronan sa di guia e muchanan 
na scol y pa mayornan semper mantene 



£ (fyiematQnq 


Ki alegria, ora nan a bisa mi: 

"Ban cas di Señor!" 

I awor, ata mi aki para na Bo porta Señor. 
Salmo 122 


Cu profundo tristesaperoconforme cu boluntad di Dios, 
nos ta anunciafayecimento di: 



Sra. INGRID C. DOES 

*08-06-1949 - +08-09-2019 
Na nomber di suruman nan: 

Sra. Olga Does y famia 

+Sra. Lydia y Theo Evers-Does yfamia 

Sr. Henry (Bubu) y Jean Does-Chai y famia 

+ Sr. Edwin y Felicia Does-de Cuba y famia 

Sra. Selma Does y famia 

Sra. Myrna y +AntonieHijmering-Does y famia 

Sra. Irena Does y famia 

Sr. Frank Does y Ingrid Gietel y famia 

Susobrino y sobrina nanstima:+Meredith, Sharon y 

famia, Eli y famia, Pietje y famia, Olgita y famia, Frenzy 

,+Tita, Rossana , Gina , Henry y famia, Edwina y famia, 

Johnny y famia, Rudy y famia, Smiley yfamia, Jerry y 

famia, Jill y famia, Antonie y famia, Karin y famia, Henny, 

Ada y famia, Lisette y famia, Lillibeth y famia, Lisa Does, 

Thaisa Thielman, AlbertThielman 

Sobresobrino y sobrina nan: Rodney, Vanessa, Elton, 

Thirza, Rachel, Natalie, Edgar, Brian, Gerald, Pietje, 

Jonathan, Antoine, lyanla, llhan, Nigel, Henry Edgardo, 

Thiara, Zilha, Justin, Joel, Quinty, Jayden, Aaron, Noa, 

Shaniqua, Divano, Jason, Mia 

Suyiu di criansa:Yanis Garcia 

Famia nan stima: Maritza Thielman y famia, Maya 

Maduro, Lucy Wolff, Liz Bisslick, Farrah Boekhoudt, 

Noemi y yiu, Michelangelo, Sharline Hayes, Luis Chirino 

y famia 

Primo y Prima nan: Glenda Slieker-Heymans y famia, 
Hubert Heymans y famia, +Vilma Sanches-Heymans y 
famia, Freddy Heymans y famia, Dennis Heymans y 
famia, llse Heymans y famia, Robby Heymans y famia, 
Roselle (Roosje) Heymans y famia, Famia Heymans - 
Coffie 

Suruman nan stimadi "New Life Tabernancle Aruba" 

Su ex-colega nan di"The Morning News" 

Demas famia: Does, Berkley, Evers, Chai, de Cuba, 
Tujeehut, Hijmering, v/der Linden, Gietel, Bisslick, 
Thielman, Meijer, Hennep, Arends, Soto Soto, Drost, 
Sacher, Garcia, Maduro, Wolff,Heymans, Coffie 
Acto di entiero lo tumalugardiasabra 14 di September 
2019 di 2or pa 4or di merdiana Aurora Funeral Home 
Despues di entieronos no loricibibishita di condolencia- 
nacas 


e bon comunicacion cu nan yiunan. 
Lo resa tambe pa henter nos 
comunidad, pa cada persona tin e 
animo y perseverancia pa traha pa 
bienestar di nos isla. 

No solamente riba tereno material, 
pero tambe riba tereno social y 
spiritual. Pa cada persona ta un 
sembrado di paz den su hogar, na 
trabou y tur otro caminda. 

Comision ta invita tur hende pa uni 
den orasion awe diabierna pa 7 or y 
mey di anochi na kapel di Álto Vista 
pa resa otro Rosario Bibo. 


Aufora 

sp®-- °<y 

'r&oute & 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu dolor na nos curason, 
nos ta anuncia fayecimento di nos ser keri: 


Sr. Joáo Marcelino da Silva 

*12-12-1936 - T08-09-2019 
Na nomber di su: 

Casa: tMaria Serafina de Menezes-da Silva 

Yiunan: Eugénia Maria de Menezes-da Silva 

Joáo Jose da Silva y Rebecca da Silva-Tromp 

Nieto(a)nan: Jose da Silva, Shyre da 

Silva-Geerman y famia 

Jo-Anne da Silva, Rugerié de Mey y famia 

Juan da Silva, Joanaila Palm y famia 

Bisanieto(a)nan: Joshwin da Silva 

Jilainy da Silva 

Jay-Xion da Silva 

Ruélla de Mey 

Mama di su bisanieto(a)nan: Suzene Webb 

Tata: tManuel Marcelino da 

Silva 

Mama: tAugusta Moniz do Santos 

Rumannan: tManuel da Silva 

tMaria Fernanda da Silva 

tAntonio da Silva 

tAlda da Silva 

Maria Eugénia da Silva 

tMaria Marcelino da Silva 

Swa, cuñanan y sobrino(a)nan na Aruba, Madeira, 
Venezuela y Canada. 

Demas famia: de Menezes-da Silva,Tromp, Franken, 
Wolff, Maduro, Geerman, de Mey, Palm, Webb 
Ta invita pa acto di entiero cual lo tuma lugar na Misa 
santa Anna na Noord diabierna 13 di September 2019 di 
2'or pa 4'or di atardi. Despues lo sali pa Santana Catolico 
na Noord. 

Condolencia lo tuma lugar na Aurora Funeral Home 
diahuebs 12 di September 2019 di 7'or pa 9'or di anochi. 
Disculpa nos si den nos tristesa nos por a lubida algun 
famia of conocir. 

Minister Ruiz-Maduro orador invita n e 
simposio organisa pa Banco Central di Aruba 

y Fostering Economic Resilience in Small Islands States' 



RECIENTEMENTE Minister di Finansa, Asunto 
Economico y Cultura tabata un orador invita n’e sim- 
posio ‘Fostering Economic Resilience in Small Islands 
States’ organisa pa Banco Central di Aruba (CBA). 
Durante di e simposio CBA a lansa e publicacion ‘Fos- 
tering Economic Resilience. From roots to routes’. 

E mandatario a subraya cu e publicacion di Banco Cen- 
tral ta den linea cu e Maneho Economico 2019-2022. 
‘Un Economia Fuerte y Resiliente’ cu Gobierno a pu- 
blica na april e aña aki. 

Gobierno su meta ta pa crea un economia sostenibel 
y resiliente pa drecha Aruba su infrastructura fisico 
y digital, stimula negoshinan nobo y inovativo, crea 
trabounan inclusivo y alabes stimula inversionnan lo- 
cal y atrae inversion di exterior. 

Tur esaki pa por contribui na un mihor calidad di bida 
di tur cuidadano na Pais Aruba. Aruba su economia ta 
construi riba 4 pilar, cualnan ta desaroyo di nos empre- 
sarionan, promove inversion pa diversifica economia di 
Aruba, stimula cooperacion internacional pa comercio 
y exportacion di producto y servicionan di Aruba y em- 
poderamento di e consumidor. 

Minister Ruiz-Maduro a elabora riba e parti esencial di 
cada un pilar cu ta contribui na un economia resiliente. 
Tambe e mandatario a informa cu Gobierno ta trah- 
ando pa mehora e facilidad pa haci negoshi y reduci 
e gasto di haci negoshi y tambe ta trahando riba un 
maneho di inversion pa Aruba. 


Alabes e mandatario a subraya cu e Seis Sectornan 
Prometedor, Turismo, Economia di Conocemento, Ag- 
ricultura, Logistica, Economia Circular y Industria 
Creativo lo contribui directamente pa fomenta un eco- 
nomia resiliente. 

E Seis Sectornan Prometedor lo fortalece e exportacion 
di producto y/of servicio, mehora e productividad, crea 
oportunidadnan nobo y tambe ta un medio pa mantene 
e stabilidad monetario. 

E dignatario ta contento cu e recomendacionnan di e 
publicacion di CBA ta sostene e Seis Sectornan Prom- 
etedor. 

Minister Ruiz-Maduro a sigui bisa cu esaki ta un bon 
oportunidad pa companianan di Aruba por desaroya 
nan habilidad y capacidad pa produci p’asina por ex- 
porta nan producto y/of servicio. 

Ya caba tin algun compania na Aruba cu ta exporta 
nan producto manera productonan di Aloe Vera y tam- 
be muebles di oficina. Nos comerciantenan mester sigui 
construi riba e parti aki y asina fortalece nos economia 
resiliente. 

Otro aspecto cu ta masha importante pa construi un 
mercado fuerte y tin un economia resiliente ta nos ciu- 
dadonanan cu ta consumidornan critico cu ta birando 
mas consciente di gasto y regularmente ta compara 
producto riba calidad y prijs. 

E transparencia di prijs hunto cu consumidornan critico ta 
aspectonan cu ta hopi importante pa keda competitivo. Na 
momento cu ta promove transparencia y integridad, e auto- 
ridadnan publico tin un rol importante den proteccion di e 
derechonan di consumidor. 

Actualmente Gobierno ta den proceso pa adapta/modernisa e 
leynan existente. Na final di e simposio Minister Ruiz-Madu- 
ro a forma parti di un panel pa contesta pregunta. 

E mandatario a bisa cu Gobierno tin retonan, pero tin cam- 
bionan tambe cu ta mas grandi cu e retonan. 

‘Hunto nos por atende cu e retonan structural den nos eco- 
nomia y mercado laboral, aumenta e productividad laboral 
competitivo y sostenibel di Aruba su economia. 

Manera e Presidente di CBA sra. Jane Semeleer a trece di- 
lanti: ora algo pasa bo como Pais, e no ta bay solamente a con 
ta yega bek n’e situacion prome cu e sosedido, pero tambe 
con ta ‘bounce’ bay dilanti. Mi ta fuertemente convenci cu 
eventonan manera e simposio aki ta reinforsa nos esfuerso 
pa avansa conhuntamente’. 

Pesey mi ta gradici CBA pa nan colaboracion pa organisa 
un simposio y elabora riba e tema di un economia resiliente, 
Minister Ruiz-Maduro a termina bisando. 

-Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 






















